บรรยากาศร้านแนวดิบๆไบค์เกอร์ เปิดเพลงฝรั่งที่คุ้นหูเป็นอย่างดี อาหารคาวเมนูมีไมมาก แต่เครื่องดื่มนี่สิ มีหลากหลายให้ลิ้มลองกันค่ะ

การเดินทางมาไม่ยาก เมื่ออยู่สะพานผ่านฟ้า ให้มาทางถ.พระสุเมรุ (จากอนุสาวรีย์ประชาธิปไตย วิ่งเลียบเลนซ้ายค่ะ แยกไฟแดงก่อนข้ามสะพาน เลี้ยวซ้ายได้เลย ประมาณ 200 เมตร ร้านอยู่ขวามือประตูสีฟ้าเห็นชัดเจน)

วันนี้ได้ลอง 2 เมนู สเต็กเนื้อและบราวนี่ค่ะ

เมนูแรก สเต็กเนื้อ (ราคา 790 บาท) ย่างมาแบบมิเดี่ยมแรร์ แต่ขอบรอบนอกสุกไปหน่อย เชฟอาจจะเห็นว่าเป็นผู้หญิงกลัวไม่ชอบแบบแดงมาก (อันนี้คิดเอง55) เสียดายที่รอบนอกเนื้อแห้งไปหน่อย แต่ส่วนกลางๆมีคือดีค่ะ เนื้อนุ่มฉ่ำ แต่ด้วยความที่เป็นคอเนื้อ รู้สึกความหอมของเนื้อเบาไป รสชาติโอเค ต้องทานโรสแมรี่เข้าไปด้วยนะคะ เข้ากันได้ดีค่ะ (ให้3.5/5)

ของหวานที่เด็ดของร้านนี้ คือ บราวนี่ (ราคา 150บาท/ชิ้น) แอบได้ยินมาว่า ของมาปุ๊บหมดปั๊บ ต้องจองกันเลยทีเดียว วันนี้โชคดีบราวนี่เข้าร้าน เลยจัดกลับบ้านมา 2 ชิ้น บราวนี่ของร้านนี้ ฝีมือโดย คุณจ๋า-ยศสินี ณ นคร เป็นบราวนี่หนากรอบนิดๆ คำแรกเข้าปากปุ๊บ.. อื้อหืออออออ ปลื้มมาก ชอบมาก อร่อยมาก อยากจะค่อยๆละเลียดทีละคำ ไม่อยากให้หมดเร็ว คือถ้ามาร้านแล้วเจอบราวนี่ แนะนำจริงๆนะคะ ต้องสั่งค่ะ ห้ามพลาด!! (ให้5/5ไปเลย)

สำหรับร้านนี้ ยังไงก็ต้องห้ามพลาดบราวนี่นะคะ ขอย้ำ!! บราวนี่ค่ะ จำกัดจำนวนคนนึงซื้อได้กี่ชิ้น ซื้อให้เต็มอัตราค่ะ ให้คนละ2ชิ้น 3ชิ้น ซื้อเลยค่ะ ไม่ผิดหวังแน่นอน